Saaremaa jõudis finaalist ühe võidu kaugusele | Võrkpall | ERR
Saaremaa jõudis finaalist ühe võidu kaugusele ({{contentCtrl.commentsTotal}})
{{1523382540000 | amCalendar}} Uuendatud: {{1523389560000 | amCalendar}}
Saaremaa VK jõudis ühe sammu kaugusele Eesti meistrivõistluste finaalist, sest poolfinaalseeria teises kohtumises alistati võõrsil Tallinna Selver 3:1 (25:13, 25:21, 17:25, 25:21).
Võitjate parimad punktitoojad olid 19 punktiga Hindrek Pulk ja Tomaš Halanda. Selveri ridades jõudis Taavi Nõmmistu 16 ja Oliver Orav 13 punktini.
Laupäeval Kuressaares peetud seeria avamängus ei andnud saarlased Selverile ainsatki geimi. Kolmas mäng on kavas laupäeval taas saarel.
"Ma tunnen, et kindlasti saab areneda selles valdkonnas, kus kohtunik teeb teatud otsuse ja ei tohi ise rivist välja minna. Ma isiklikult läksin," tunnistas Saaremaa poolelt Rauno Tamme. "Ma ei ütle, et see vale otsus oli, aga lasin enda mängurütmi kindlasti häirida ja see kandus teistele edasi. Paraku nii läks."
Tamme sõnul võiks meeskonna seas kohati parem olla. "Nagu täna näitasime - oli juba meie 3:0 mäng, aga lasime mängu tagasi. Neljas geim - 16:8 ees olla ja lasta nad kahe punkti peale. See on siin kindlasti lubamatu."
"Selver on noor vihane võistkond. Oleme neile korra kaotanud. Kindlasti peetakse meid favoriitideks ja ma arvan, et oleme ka, aga kindlasti peame seda väljakul tõestama. Kui niimoodi anname neile võimalusi, siis nad kasutavad neid ära."
Juurde tuleb panna stabiilsuses. "Kaheksa punktiga ees tuleb gaas põhja panna ja mäng ära lõpetada. Ei saa lasta eriti sellist emotsionaalset võistkonda oma vigadega mängu ja selle pealt mäng tasavägiseks."
Selveri libero Denis Losnikovi sõnul on Saaremaa klass omaette. "Me tahtsime liiga palju ja sealt nipet-näped vead. Läksime omavahel ja sinna see läks."
"Füüsiliselt oleme heas konditsioonis, aga igaüks peaks natuke üle mõtlema, mis ta valesti tegi ja mida saaks paremini teha. Loodan, et seeria ei ole läbi. Tahaks nende vastu veel mängida."
Teises poolfinaalis võitis Tartu Bigbank üleeile võõrsil Pärnu VK 3:1. Järgmine mäng selles paaris peetakse neljapäeval.
Poolfinaalseeriad kestavad kolme võiduni.
tallinna selversaaremaa vkvõrkpalli eesti meistrivõistlused
Kaks esimest geimi kaotanud Saaremaa jõudis võrkpallifinaali
Hindrek Pulk liidrirollist: ma naudin seda!
Pärnu nulliga alistanud Tartu jõudis võrkpallifinaali lävele
Bigbank Tartu alistas Pärnu ja läks poolfinaalseeriat juhtima
Saaremaa alustas poolfinaalseeriat veenva võiduga